b'\n_START_ARTICLE_\nKomet Schwassmann-Wachmann 3\n_START_SECTION_\nOdkritje\n_START_PARAGRAPH_\nKomet sta odkrila 2. maja 1930 nem\xc5\xa1ka astronoma Arnold Schwasmann (1870\xe2\x80\x931964) in Arthur Arno Wachmann (1902\xe2\x80\x931990), ki sta delala na Observatoriju Hamburg v Nem\xc4\x8diji._NEWLINE__NEWLINE_Komet sta odkrila slu\xc4\x8dajno na fotografski plo\xc5\xa1\xc4\x8di, ki sta jo posnela zaradi iskanja asteroidov.\n_START_SECTION_\nRazpad\n_START_PARAGRAPH_\nV letu 1995 je pri\xc4\x8del komet razpadati. Najprej je razpadel na pet kosov, ki nosijo oznake 73P-A, B, C, D in E. Marca leta 2006 je bilo znanih \xc5\xbee osem delov: B, C, G, H, J, L, M in N. 18. aprila je Vesoljski teleskop Hubble zaznal \xc5\xbee na ducate kosov delov B in G. Izgledalo je, kot da bo komet popolnoma razpadel (podobno je v 19. stoletju razpadel 3D/Biela). V tem primeru bi se morala oznaka kometa spremeniti iz 73P v 73D. Danes je znano, da je razpadel na vsaj 66 razli\xc4\x8dnih delov . Delec C je najve\xc4\x8dji in tako predstavlja osnovni ostanek za\xc4\x8detnega kometa . Ostanki kometa so leteli mimo Zemlje proti koncu maja 2006. Najbli\xc5\xbee so bili 12. maja na razdalji okoli 11,9\xc2\xa0km. To je samo 0,08 a.e., kar je v astronomskih merilih izredno malo. Ko se je leta 1930 zgodila podobna situacija, so opazili izredno mo\xc4\x8dan meteorski roj z 100 utrinki na minuto. Izra\xc4\x8duni P. A. Wiegerta in drugih so pokazali, da je v tem primeru kaj tak\xc5\xa1nega malo verjetno._NEWLINE_V letu 2022 bodo delci kometa pri\xc5\xa1li \xc5\xa1e bli\xc5\xbee Zemlji kot leta 2006. Trenutno njihova tirnica ni znana z veliko natan\xc4\x8dnostjo. \xc4\x8ce se bo razpadanje \xc5\xa1e nadaljevalo, bo nemogo\xc4\x8de spremljati vse nastale delce.\n_START_SECTION_\nRaziskovanje\n_START_PARAGRAPH_\nKomet bi morala obiskati sonda CONTOUR 18. junija 2006. Izstrelitev sonde ni uspela.\n_START_SECTION_\nMeteorski roj\n_START_PARAGRAPH_\nKomet Schwassmann-Wachmann je vir za meteorski roj Tau Herkulidov ki jih vidimo od 19. maja do 19. junija.'